19. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 11 της 9 Δεκ. 1975/3 Ιαν. 1976 (ΦΕΚ Α΄ 1) Περί της ανεγέρσεως αθλητικών εγκαταστάσεων Έχοντες υπ' όψει τας διατάξεις του από 17 Ιουλ. 1923 Ν.Δ/τος «περί σχεδίων πόλεων, κωμών κλπ.», ως μεταγενεστέρως ετροποποιήθησαν και συνεπληρώθησαν και ειδικώτερον των άρθρ. 9, 14, 17 και παρ. 3 του άρθρ. 53 αυτού και ιδόντες την υπ΄ αριθ. 1009/1975 γνωμοδότησιν του Συμβουλίου Δημοσίων Έργων ως και την υπ' αριθ. 843/1975 γνωμοδότησιν του Συμβουλίου της Επικρατείας, προτάσει του Ημετέρου επί των Δημοσίων Έργων Υπουργού, απεφασίσαμεν και διατάσσομεν: Άρθρον μόνον.-1.Δια την ανέγερσιν αθλητικών εγκαταστάσεων επί γηπέδων κειμένων είτε εντός της ζώνης των πόλεων είτε εκτός αυτής, απαιτείται έγκρισις της δια τας εγκαταστάσεις ταύτας καταρτισθείσης μελέτης υπό των εν παρ. 2 του παρόντος άρθρου καθοριζομένων Αρχών. Η ως άνω έγκρισις της μελέτης συνεπάγεται και έγκρισιν της δομήσεως. Αι αρμόδιαι κατά τόπους Υπηρεσίαι Πολεοδομίας θα χορηγούν την απαιτουμένην δια την ανέγερσιν των ως άνω εγκαταστάσεων πολεοδομικήν άδειαν επι τη βάσει και μόνον της ως ανωτέρω εγκεκριμένης μελέτης προκειμένου δια Ν.Π.Δ.Δ., προκειμένου δε δια Ν.Π.Ι.Δ. βάσει και εκ των ειδικών διατάξεων απαιτουμένων δικαιολογητικών. Εν προκειμένω οι ισχύοντες όροι δομήσεως (αρτιότης γηπέδου, θέσις, κάλυψις, ύψη, αποστάσεις από όρια γηπέδου και μεταξύ των κτιρίων κλπ.) θα είναι οι υιοθετημένοι εις την εκάστοτε εγκεκριμένην μελέτην. 2.Η κατά την προηγουμένην παράγραφον έγκρισις της μελέτης των αθλητικών εγκαταστάσεων γίνεται: Α.Υπό του Υπουργού Δημοσίων Έργων μετά γνώμην του Συμβουλίου Δημοσίων Έργων (Τμήμα Μελετών) και μετ' εισήγησιν της Γενικής Γραμματείας Αθλητισμού δια την περίπτωσιν μεγάλων αθλητικών εγκαταστάσεων (μείζονος σημασίας), δι' ας η μελέτη έχει συνταχθή συμφώνως προς τα πολεοδομικά δεδομένα και το κτιριολογικόν πρόγραμμα το καθορισθέν υπό της Γ.Γ.Α. ή αρμοδίων αθλητικών φορέων. Σελ 630 02(α) Τεύχος 630–Σελ. 92 Εν τη περιπτώσει ταύτη απαιτούμενα στοιχεία είναι: Ι.Τοπογραφικά διαγράμματα, εις α να εμφαίνωνται: α)Η θέσις και η έκτασις του γηπέδου. β)Η απόστασις του γηπέδου από τας εξυπηρετουμένας περιοχάς. γ)Η υπάρχουσα και η προτεινομένη οδική σύνδεσις του γηπέδου μετά του ιεραρχικού οδικού δικτύου των πέριξ περιοχών. δ)Η υπάρχουσα και η προτεινομένη συγκοινωνιακή σύνδεσις του γηπέδου μετά των εξυπηρετουμένων περιοχών. ε)Τα υφιστάμενα δίκτυα υποδομής (ύδρευσις, αποχέτευσις, ηλεκτροδότησις, τηλεπικοινωνία κλπ.) και τα αναγκαία έργα δια την σύνδεσιν του γηπέδου με τα ως άνω δίκτυα. ς)Η συσχέτισις της περιοχής μετά των υφισταμένων ή προγραμματισμένων συγγενών χώρων πρασίνου, σχολείων και των περιοχών κατοικίας, ως και των χώρων οχληρών λειτουργιών (οχληρά βιομηχανία κλπ.). ΙΙ.Σχέδιον γενικής διατάξεως υπό κλίμακα 1:500, εις ο να εμφαίνωνται: α)Ο όγκος και η περιγραφή των κτιρίων. β)Αι προσβάσεις πεζών και οχημάτων. γ)Το οδικόν δίκτυον με τον αναγκαίον χώρον σταθμεύσεως δια την κάλυψιν των αναγκών της υπ' όψιν αθλητικής εγκαταστάσεως. δ)Οι πεζόδρομοι εν συνδυασμώ με τον χώρον πρασίνου και τους ελευθέρους χώρους. ε)Αι έτεραι βοηθητικαί εγκαταστάσεις (αναψυκτήριον, εκδοτήρια εισιτηρίων, υποσταθμοί κλπ.). ΙΙΙ.Αρχιτεκτονική μελέτη περιλαμβάνουσα έκθεσιν και το πρόγραμμα της υπ' όψιν αθλητικής εγκαταστάσεως και τα κάτωθι σχέδια: α)Σχέδιον καλύψεως του χώρου υπό κλίμακα 1:200 ή 1:500, εις ο να εμφαίνηται ο ακάλυπτος χώρος και κεχωρισμένως οι κλειστοί και υπαίθριοι εστεγασμένοι χώροι.  β)Κατόψεις. γ)Τομαί. δ)Όψεις. IV.Έγκρισις της Αρχιτεκτονικής μορφής των κτιριακών εγκαταστάσεων, ως και της γενικής συνθέσεως τούτων, επί σχεδίων και προπλασμάτων, υπό της κατά τόπους Επιτροπής Ενασκήσεως Αρχιτεκτονικού Ελέγχου. 64 32.Η.γ.19 Στάδια και Γυμναστήρια Β.Υπό του οικείου Νομάρχου μετά γνώμην του παρά τη Νομαρχία Τμήματος του Περιφερειακού Συμβουλίου Δημοσίων Έργων μετ' εισήγησιν της Γ.Γ.Α. δια την περίπτωσιν συνήθων αθλητικών εγκαταστάσεων πάσης φύσεως, εν αις και ανοικτά κολυμβητήρια και μικρά κλειστά Γυμναστήρια, δι' ας η μελέτη έχει συνταχθή υπό της Τεχνικής Υπηρεσίας της Γ.Γ.Α. ή υπό των Τεχνικών Υπηρεσιών της οικείας Νομαρχίας ή και μερίμνη του Νομικού Προσώπου υπό μεμονωμένου μελετητού. Εν τη περιπτώσει ταύτη απαιτούμενα στοιχεία είναι: Ι.Σχέδια στοιχειώδους κυκλοφοριακής και συγκοινωνιακής συνδέσεως του αθλητικού χώρου προς τας οδούς προσπελάσεως της περιοχής, μετά προσβάσεων των πεζών. ΙΙ.Σκαρίφημα, εις ο να εμφαίνηται η σύνδεσις του αθλητικού χώρου μετά ενός εκάστου των δικτύων υποδομής (ύδρευσις, αποχέτευσις, ηλεκτροδότησις κλπ.). ΙΙΙ.Σχέδιον γενικής διατάξεως του αθλητικού χώρου (γηπέδου), εις ο να εμφαίνωνται η διάρθρωσις των πεζοδρόμων εν συνδυασμώ με τους ελευθέρους χώρους και τους χώρους πρασίνου του γηπέδου. IV.Αρχιτεκτονική μελέτη περιλαμβάνουσα: α)Σχέδιον καλύψεως του χώρου υπό κλίμακα 1:200 ή 1:500, εις ο να εμφαίνηται ο ακάλυπτος χώρος και κεχωρισμένως οι κλειστοί και υπαίθριοι εστεγασμένοι χώροι β)Κατόψεις.  γ)Τομαί.  δ)Όψεις. Επί τυχόν αμφισβητήσεως, όσον αφορά την υπαγωγήν της υπό έγκρισιν μελέτης εις τας ανωτέρω Α και Β περιπτώσεις, αποφαίνεται ο Υπουργός Δημοσίων Έργων. Πάσα τροποποίησις της εγκεκριμένης μελέτης είτε κατά την διάρκειαν κατασκευής των έργων είτε και προ αυτής αιτουμένη παρά της Γ.Γ.Α. εγκρίνεται κατά τ' ανωτέρω αναλόγως της περιπτώσεως. Η ισχύς του παρόντος Δ/τος άρχεται από της δημοσιεύσεώς του εις την Εφημερίδα της Κυβερνήσεως. Εις τον επί των Δημοσίων Έργων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 